Сярод аператараў зернесушыльных комплексаў вобласці я заняў другое месца. Парадавала і ўзнагарода — дыплом, які ўручыў Міністр сельскай гаспадаркі і харчавання, і чатыры мільёны рублёў. Мая перамога — сямейная. Ужо другі год на сушылцы дапамагае сын Павел, для якога летнія канікулы — час падзарабіць і набрацца вопыту. Пакуль ён яшчэ не вырашыў, куды паступаць. Аднак паралельна з заняткамі ў школе вучыцца на трактарыста. Жонка з дачкой Веранікай таксама задаволены. Я і сам ганаруся зробленым.